Han var søn af [[Adolph Valentiner]] og hustru f. Jacobsen, blev student [[1851]] og tog [[filosofikum]] året efter. Han blev ejer af Sallerupgaard ved [[Vordingborg]] [[1857]] og i [[1868]] overtog han faderens ejendom Gjeddesdal og fastholdt dens rang som mønsterejendom, især på mejeriets område, hvor han samarbejdede med landbrugsforskere som [[Thomas Riise Segelcke]] og [[N.J. Fjord]]. Det kan således fremhæves, at Gjeddesdal var en af de første gårde, hvor der indrettedes vandmælkeri ([[1869]]). Han var i besiddelse af megen almensans og virksomhedstrang, et stort fond af kundskaber, der omfattede ikke blot så godt som alt inden for landbrugets vidt forgrenede område, men også betydelige felter inden for kunst og videnskab, en fin og smidig intelligens og en fordomsfri natur. [[1890]]-[[1908]] var Valentiner formand for De Samvirkende Landboforeninger i [[Sjællands Stift]], og han var tillige medlem at [[Landhusholdningsselskabet]]s bestyrelsesråd fra [[1872]], formand i Kjøbenhavns Amts Landboforening [[1880]]-[[1891]] og medlem af [[Københavns Amt]]sråd. Han blev etatsråd [[1879]] og [[1904]] Kommandør af 1. grad af [[Dannebrogordenen]] og [[Dannebrogsmand]].
Historie